Tuppel

En tuppel er i matematikk en endelig ordnet liste (sekvens) av elementer. En n-tuppel er et følge eller en ordnet liste av n elementer, hvor n er et ikke-negativt heltall. Det er bare én 0-tuppel, og denne består av en tom sekvens. En n-tuppel blir definert induktivt ved å bruke konstruksjonen av et ordnet par.

Matematikere skriver vanligvis tupler ved å liste opp elementene innenfor parenteser, "" og adskilt av kommaer, for eksempel betegner  en 5-tuppel. Noen ganger benyttes andre symboler til å omgi elementene, slik som hakeparenteser "[ ]" eller vinkelparenteser "< >". Klammeparenteser "{ }" blir bare brukt for å definere tabeller i enkelte programmeringsspråk slik som Java, men ikke i matematiske uttrykk, hvor de er standardbetegnelsen på mengder. Begrepet tuppel kan ofte forekomme når man diskuterer andre matematiske objekter, slik som vektorer.

Innenfor informatikk kommer tupler i mange former. I dynamiske programmeringsspråk, slik som Lisp, er lister vanligvis brukt som tupler. De fleste funksjonelle programmeringsspråk implementerer tupler direkte som produkttyper,https://wiki.haskell.org/Algebraic_data_type nært beslektet med algebraiske datatyper, mønstermatching og destrukturerende tildelinger.https://developer.mozilla.org/en-US/docs/Web/JavaScript/Reference/Operators/Destructuring_assignment Mange programmeringsspråk tilbyr et alternativ til tupler, kjent som record eller struktur-datatyper, som har uordnede elementer som aksesseres via en merkelapp.http://stackoverflow.com/questions/5525795/does-javascript-guarantee-object-property-order Noen få programmeringsspråk kombinerer ordnede tuppel-produkttyper og uordnede record-typer i en enkel konstruksjon, som i C-struct.  Relasjonsdatabaser kan formelt identifisere deres rekker som tupler.

Tupler kan også forekomme innenfor relasjonsalgebra, når man programmerer det semantiske vev med Resource Description Framework (RDF), innenfor lingvistikk og i filosofi.

Man kan kalle en 1-tuppel for singlett, 2-tuppel for dublett, 3-tuppel for triplett, og så videre.

Referanser

Kategori:Matematisk notasjon
Kategori:IT-styring
Kategori:Kompilatorer